ETE-สหกรณ์ร่วมมือโซลาร์ฟาร์มเฟส 2 ผ่านคุณสมบัติรอบแรก 40 MW
ETE-สหกรณ์ร่วมมือโซลาร์ฟาร์มเฟส 2ผ่านคุณสมบัติรอบแรก 40MW รอลุ้นจับสลาก 26 มิ.ย.
15 มิ.ย. 2560

นายไรวินท์ เลขวรนันท์ ประธานเจ้าหน้าที่บริหาร บริษัท บูรพา เทคนิคอล เอ็นจิเนียริ่ง จำกัด (มหาชน) หรือ ETE เปิดเผยว่า บริษัทร่วมกับสหกรณ์การเกษตรยื่นข้อเสนอขายไฟฟ้าในโครงการโซลาร์ฟาร์มส่วนราชการและสหกรณ์การเกษตรเฟสที่ 2 ซึ่งผ่านคุณสมบัติในรอบแรกทั้งหมดคิดเป็นกำลังการผลิต 40 เมกะวัตต์ ซึ่งจะต้องรอผลการจับสลากอีกครั้งในวันที่ 26 มิ.ย. 60
อย่างไรก็ตาม ปัจจุบันธุรกิจพลังงานไฟฟ้าแสงอาทิตย์ยังไม่ถือว่าเป็นธุรกิจหลักของบริษัท ซึ่งเป็นธุรกิจที่ช่วยเสริมความยั่ยืนในระยะยาวให้กับบริษัท ส่วนโครงการโซลาร์ฟาร์มหน่วยงานราชการบริษัทไม่ได้มีโครงการที่ยื่นเข้าไปในครั้งนี้
“บริษัทไม่ได้คาดหวังจำนวนเมกะวัตต์ที่ได้จากผลการจับฉลาก เพราะเป็นสิ่งที่คาดเดาไม่ได้ แต่หหากบริษัทถูกจับสลากได้ขึ้นมาก็ถือว่าเป็นปัจจัยที่ช่วยส่งเสริมผลการดำเนินงานของบริษัทตั้งแต่ปีหน้าเป็นต้นไป โดยเฉพาะในแง่ของกำไร”นายไรวินท์ กล่าว